Document ID: 31992D0231

ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Μαρτίου 1991 περί συνάψεως συμφωνίας, υπό μορφή ανταλλαγής επιστολών, μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με την εμπορία, στο έδαφος της Αυστρίας, των εμφιαλωμένων κοινοτικών επιτραπέζιων και τοπικών οίνων (92/231/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, για να ευνοηθούν οι οίνοι ποιότητας σε σχέση προς τους επιτραπέζιους οίνους και να αποφευχθεί κάθε σύγχυση για τους καταναλωτές, ο αυστριακός νόμος για τον αμπελοοινικό τομέα, της 29ης Αυγούστου 1985, απαγορεύει τη θέση σε κυκλοφορία επιτραπέζιων οίνων σε φιάλες με περιεχόμενο μεγαλύτερο των 25 cl ή μικρότερο του ενός λίτρου- ότι, ωστόσο, το μέτρο αυτό αποτελεί φραγμό στην εισαγωγή κοινοτικών επιτραπέζιων οίνων, οι οποίοι κατά παράδοση διατίθενται στο εμπόριο σε φιάλες μικρότερες του ενός λίτρου-
ότι είναι προς το συμφέρον της Κοινότητας και της Αυστρίας να διασφαλίσουν και να προωθήσουν, κατά την έννοια του άρθρου 15 της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας (1), η οποία υπογράφηκε στις 22 Ιουλίου 1972, την αρμονική ανάπτυξη των συναλλαγών στον τομέα του οίνου, ιδίως όσον αφορά τους επιτραπέζιους οίνους ορισμένης ποιότητας- ότι, για το σκοπό αυτό, πρέπει να συναφθεί συμφωνία βάσει της οποίας η Αυστρία επιτρέπει την εμπορία, στο έδαφός της, των εν λόγω οίνων, κατά παρέκκλιση από τις προαναφερόμενες διατάξεις του αυστριακού νόμου και υπό την επιφύλαξη της τήρησης της ελάχιστης τιμής κατά την εισαγωγή-
ότι η Επιτροπή έχει διαπραγματευθεί με τη Δημοκρατία της Αυστρίας σχετική συμφωνία υπό μορφή ανταλλαγής επιστολών, η οποία πρέπει να εγκριθεί,
ΑΠΟΦΑΣΙΖΕΙ:
Άρθρο 1
Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας, όσον αφορά την εμπορία, στο έδαφος της Αυστρίας, εμφιαλωμένων κοινοτικών επιτραπέζιων και τοπικών οίνων, εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
1. Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία.
2. Ο Πρόεδρος του Συμβουλίου προβαίνει στη γνωστοποίηση που προβλέπεται στο σημείο 6 της συμφωνίας. Βρυξέλλες, 18 Μαρτίου 1991.

Labels: 3
15
17
18